Гюнтер Айх
Несъстояли се разговори

Превод от немски: Венцеслав Константинов, —

chitanka.info

Ние, скромни преводачи,

евентуално на транспортни разписания,

цвят на косата, облачни образувания,

какво да кажем на онези,

които са съгласни

и четат оригинални текстове?

(така един събра

от книгите на Ойленшпигел

овесени зрънца)

При тъй голямо упование

тъгата ни остава вятърничава,

смесена с дъжда,

отнася покривите,

спуска се върху усмивките,

неизлечима.

1964

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.